Ribe: En gårdbrand på Toftlundvej i Hømvejle nær Ribe udviklede ifølge Syd- og Sønderjyllands Politi så kraftig røg, at politiet rådede folk i området til at lukke for vinduer og døre.

Branden var opstået i et maskinhus, hvor der tilsyneladende var en del halmballer, ligesom der gik kreaturer.

- Vi er i gang med at evakuere en del kreaturer. De er stimlet sammen i den ene del af hallen, mens det er i den anden ende, der er ild, lød meldingen fra vagtchef Erik Lindhardt, Syd- og Sønderjyllands Politi lørdag formiddag.

Lørdag eftermiddag meldte politiet dog, at alle 275 kreaturer var bragt i sikkerhed.